**Ce-am fost cândva...**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Eu nu mai sunt ce-am fost cândva

Când rătăceam printre cuvinte

Și nu știam cum pot salva

Fantoma mea dintre morminte.

Am vrut să mor. N-aveam un rost.

Te-am aşteptat mereu pe tine

Să mă salvez de unde-am fost

Trădat de clipe-adulterine.

N-aș vrea să fiu ce-am fost cândva,

Când de iubire mi-era sete

Și căutam un țel, ceva

Prin biblie citind versete.

- Am fost cândva un adăpost

În care negurile sorţii

Cu iz de îndoieli, anost,

Alunecau pe drumul morţii.

Am vrut să plec definitiv

Din cercul ce-nchidea ermetic

Un suflet mult prea emotiv,

Dar te-am găsit şi alfabetic

Ne-am suprapus într-un poem,

Identici ca şi cum destinul

Cu magnitudini de blestem

Reîntrupa din noi seninul.

Ioan Grigoraș Liliana Trif